जमुना देवी

जमुना देवी  (१९ नोव्हेंबर १९२९ - २४ सप्टेंबर २०१०) ह्या मध्य प्रदेशमधील भारतीय राष्ट्रीय काँग्रेस पक्षाच्या नेत्या होत्या. त्या मध्य प्रदेश विधानसभेच्या सदस्य होत्या आणि त्यांनी विरोधी पक्षनेत्या आणि राज्याच्या उपमुख्यमंत्री म्हणून काम केले. त्या झाबुआ येथून लोकसभा सदस्य म्हणून निवडून आल्या (१९६२-६७). १९७८ ते १९८१ या काळात त्या राज्यसभेच्या सदस्या देखील होत्या. त्या लोकांमध्ये बुवाजी म्हणून ओळखल्या जात.

 कार्य 
जमुना देवी यांचा जन्म १९ नोव्हेंबर १९२९ रोजी सरदापूर, धार जिल्हा येथे झाला होता. १९५२ ते १९५७ या काळात त्या मध्य भारत राज्याच्या पहिल्या विधानसभेच्या सदस्य होत्या. त्यानंतर १९६२ ते १९६७ पर्यंत झाबुआच्या (आताचे रतलाम मतदारसंघ) खासदार होत्या. तसेच १९७८ ते १९८१ पर्यंत त्या राज्यसभा सदस्य होत्या.

अर्जुन सिंग, मोतीलाल व्होरा आणि श्यामा चरण शुक्ला यांच्या सरकारमध्ये त्यांनी कनिष्ठ मंत्रीचे काम सांभाळले. परंतु दिग्विजय सिंग  यांच्या नेतृत्वाखाली मंत्रिमंडळात त्यांचा समावेश करण्यात आला आणि नंतर १९९८ मध्ये त्यांना मध्य प्रदेशच्या उपमुख्यमंत्रीपदी बढती देण्यात आली. अशा प्रकारे त्या भारताच्या पहिल्या महिला उपमुख्यमंत्री बनल्या.

२००३ मध्ये जेव्हा भारतीय राष्ट्रीय काँग्रेसची सत्ता गेली तेव्हा त्यांचे विरोधी पक्षनेते म्हणून नाव देण्यात आले आणि २०१० पर्यंत त्या ह्या पदावर राहिल्या.Cong leader Jamuna Devi passes away MP Leader of Oppn Jamuna Devi dies at 80

 मृत्यू 
पोटाच्या कर्करोगाविरुद्ध दीर्घकाळ लढा दिल्यानंतर देवी यांचे २४ सप्टेंबर २०१० रोजी इंदूरमध्ये एका खाजगी रुग्णालयात निधन झाले. त्या ८१ वर्षाच्या होत्या व त्यांच्या पश्च्यात त्यांची एक मुलगी होती.MP Leader of Oppn Jamuna Devi dies at 80

 संदर्भ 

वर्ग:लोकसभेच्या महिला सदस्य
वर्ग:२१व्या शतकातील भारतीय महिला राजकारणी
वर्ग:२०व्या शतकातील भारतीय राजकारणी
वर्ग:२०व्या शतकातील भारतीय महिला राजकारणी
वर्ग:३ री लोकसभा सदस्य
वर्ग:इ.स. २००८ मधील मृत्यू
वर्ग:इ.स. १९२९ मधील जन्म
वर्ग:कर्करोगामुळे मृत्यू
वर्ग:भारतीय राष्ट्रीय काँग्रेस पक्षातील राजकारणी
वर्ग:मध्य प्रदेशचे उपमुख्यमंत्री